ดรีมแคตเชอร์

ดรีมแคตเชอร์ (; ) เป็นวงเกิร์ลกรุปเกาหลีใต้ที่ก่อตั้งโดยแฮปปีเฟซเอนเตอร์เทนเมนต์ ประกอบด้วยสมาชิก 7 คน ได้แก่ จียู, ซูอา, ชีย็อน, ฮันดง, ยูฮย็อน, ดามี และ กาฮย็อน เปิดตัวอย่างเป็นทางการเมื่อวันที่ 13 มกราคม พ.ศ 2560 ด้วยซิงเกิลอัลบั้ม Nightmare เพลง Chase me

ดรีมแคตเชอร์ ก่อตั้งขึ้นภายใต้ชื่อ มิงซ์ (MINX) ประกอบด้วยสมาชิก 5 คน ได้แก่ จียู, ซูอา, ชีย็อน, ยูฮย็อน และดามี โดยปล่อยซิงเกิลเปิดตัวชือว่า "Why Did You Come to My Home?" เมื่อวันที่ 18 กันยายน พ.ศ. 2557 ในเดือนธันวาคมปีเดียวกัน พวกเธอปล่อยซิงเกิลฮอลิเดย์ชื่อว่า "Rockin 'Around the Christmas Tree" กับเกิร์ลกรุป ทัลชาเบ็ด พวกเธอกลับมาในเดือนกรกฎาคม พ.ศ. 2558 พร้อมกับอีพี Love Shake ซึ่งจะเป็นเพลงสุดท้ายในฐานะมิงซ์ ในเดือนพฤศจิกายน พ.ศ. 2559 พวกเธอประกาศว่าจะเปิดตัวอีกครั้งในปี พ.ศ 2560 ภายใต้ชื่อใหม่ "ดรีมแคตเชอร์" พร้อมกับสมาชิกใหม่ 2 คน ได้แก่ ฮันดง และกาฮย็อน

ประวัติ

พ.ศ. 2557 – 2559 มิงซ์ (MINX) 
 พ.ศ. 2557 : Happy Face Entertainment ได้เตรียมการเปิดตัวเกิร์ลกรุปใหม่ มิงซ์ (MINX) สมาชิก 5 คน จียู, ซูอา, ชีย็อน, ยูฮย็อน และดามิ กับคอนเซปต์สดใส น่ารัก เปิดตัว วันที่ 18 กันยายน 2557 ด้วยเพลง Why Did You Come To My Home?
 พ.ศ. 2558 – 2559 : มินิอัลบั้มแรก Love Shake และเพลงโปรโมตชื่อเดียวกับอัลบั้ม คือ Love Shake

พ.ศ. 2560 : เปิดตัวอีกครั้งภายใต้ชื่อวงใหม่，เข้าร่วมรายการ MIXNINE , ทัวร์คอนเสิร์ต 

 พ.ศ. 2560 เป็นปีแห่งการเปลี่ยนแปลงครั้งใหญ่ของวง เริ่มจากการเปลี่ยนชื่อวงใหม่จากเดิมที่ชื่อ “มิงซ์” เป็น “ดรีมแคตเชอร์” พร้อมกับเพิ่มสมาชิกใหม่ 2 คนคือ ฮันดง (สมาชิกสัญชาติจีน) และกาฮย็อน (น้องเล็กสุดของวง) รวมเป็น 7 คน  โดยมีคอนเซปต์และแนวเพลงแตกต่างจากมิงซ์รวมไปถึงเกิร์ลกรุ๊ปในวงการนั้นอย่างเห็นได้ชัด เปิดตัวใหม่อีกครั้งเมื่อวันที่ 13 มกราคม 2560 ด้วยซิงเกิ้ลอัลบั้มแรก 악몽 * 惡夢 หรือ Nightmare เพลง Chase Me เป็นแนวเพลงฮาร์ดร็อค แนวเพลงที่แตกต่างไปจากเกิร์ลกรุ๊ปทั่วไปอย่างสิ้นเชิง 
 วันที่ 5 เมษายน ได้ปล่อยซิงเกิลอัลบั้มที่ 2 악몽 * Fall Asleep in the mirror โดยมีเพลง Good Night เป็นเพลงโปรโมต เป็นแนวเพลงเฮฟวี่เมทัล
 วันที่ 27 กรกฎาคม ได้ปล่อยมินิอัลบั้มแรก Prequel โดยมีเพลง Fly High เป็นเพลงโปรโมต เป็นแนวเพลงป๊อปร็อค
 ดรีมแคตเชอร์ได้เข้าร่วมแข่งกันรายการ MIXNINE รายการไอดอลของค่าย YG entertrainment คนที่ผ่านการทดสอบความสามารถ MIX ได้แก่ จียู ดามี ซีย็อน CLASS B และยูฮย็อน ในอันดับ 8 ของ TOP9 แต่มีความจำเป็นต้องออกจากรายการก่อน เนื่องจากมีปัญหาในเรื่องของตารางงานทัวร์คอนเสิร์ต

พ.ศ. 2561 : ครบรอบ 1 ปีที่เดบิวท์ ，ประกาศชื่อแฟนคลับอย่างเป็นทางการ ，Escape the ERA ,  Alone in the city 

 พ.ศ. 2561 ดรีมแคตเชอร์ได้ออกซิงเกิ้ลอัลบั้มดิจิตอล เพลง Full moon ในวันที่ 12 มกราคม เพื่อฉลองครบรอบ 1 ปีที่เดบิวท์ 
 วันที่ 10 มีนาคม ได้ประกาศชื่อแฟนคลับอย่างเป็นทางการ คือ InSomnia ซึ่ง "Somnia" อิงมาจากภาษาละติน แปลว่า ความฝัน
 วันที่ 10 พฤษภาคม ได้ปล่อยมินิอัลบั้มที่ 2 Escape the ERA โดยมีเพลง YOU AND I เป็นเพลงโปรโมต เป็นแนวเพลงออร์เคสตร้าร็อค คัมแบคครั้งนี้ได้รับกระแสการตอบรับที่ดีมากขึ้น ด้วยทำนองเพลงระดับความติดหูดีเยี่ยม การแสดงความสามารถเพิ่มของดามิด้วยการควงไม้ Metal appearing cane magic trick
 วันที่ 20 กันยายน ได้ออกมินิอัลบั้มที่ 3 Alone in the city โดยมีเพลง WHAT เป็นเพลงโปรโมต เป็นแนวเพลงซิมโฟนิกร็อค

พ.ศ. 2562 : ครบรอบ 2 ปีที่เดบิวท์ ，The end of nightmare , ประกาศสีวงอย่างเป็นทางการ , Raid of dream ，แฟนมีตติ้งอินซอมเนีย 

 พ.ศ. 2562 ดรีมแคตเชอร์ได้ออกซิงเกิ้ลอัลบั้มดิจิตอล เพลง Over the sky ในวันที่ 16 มกราคม เพื่อฉลองครบรอบ 2 ปีที่เดบิวท์ 
 วันที่ 13 กุมภาพันธ์ ได้ออกมินิอัลบั้มที่ 4 The end of nightmare โดยมีเพลง PIRI เป็นเพลงโปรโมต เป็นแนวเพลงแทร็ปป๊อปแอนด์ร็อค คัมแบคครั้งนี้ได้รับกระแสการตอบรับที่ดีมากขึ้น ด้วยท่อนที่เป็นภาพจำต่างๆ ทำนองเพลงระดับความติดหูดีเยี่ยม การแสดงสีหน้าในการแสดง และการเปลี่ยนแปลงของกาฮย็อนในเรื่องของภาพลักษณ์ การแสดงสีหน้าและความสามารถในการแร็ป
วันที่ 340 มิถุนายน ได้ประกาศสีประจำวง หรือ Official colors โดยสีประจำวงหรือ Official colors คือ PANTONE Black 6 C  PANTONE 7623 C PANTONE P 10-6 C 
 วันที่ 18 กันยายน ได้ออกสเปเชียลมินิอัลบั้ม Raid of dream ด้วยเพลงโปรโมตติดหูอย่าง Deja Vu ซึ่ง MV นี้ได้เนื้อเรื่องมาจากเกม King's raid และได้ไปเป็นเพลงประกอบเกมอีกเช่นกัน เป็นแนวเพลงบัลลาดร็อค คัมแบคครั้งนี้ได้รับกระแสการตอบรับที่ดีมากขึ้นมาก เป็นการเปลี่ยนแปลงครั้งยิ่งใหญ่ในเรื่องของแนวเพลง 
วันที่ 20 ตุลาคม ได้จัดงาน Dreamcatcher 1st Official Fanclub Fan Meeting “InSomnia” ที่หอประชุม MUV (무브홀 MUV Hall)

พ.ศ. 2563 : โซโล่แรกของชียอน ，ฮันดงไม่ได้เข้าร่วมในการคัมแบค Dystopia : The tree of language , Millenasia Project , Collab with Girl Cafe Gun , Dystopia : Lose myself，การกลับมาของฮันดงพร้อมโซโล่ 

 พ.ศ. 2563 วันที 29 มกราคมชียอนได้ปล่อยสเปเชียลคลิปโซโล่แรกของตัวเอง เพลง Paradise
 วันที่ 18 กุมภาพันธ์ ดรีมแคตเชอร์ได้ออกสตูดิโออัลบั้มเต็มอัลบั้มแรก Dystopia : The tree of language ด้วยเพลงโปรโมตที่แปลกใหม่อย่าง Scream เป็นแนวเพลงอีดีเอ็มเมทัล ท่าเต้นแปลกใหม่น่าสนใจอีกเช่นเคย ทำให้กระแสของวงดีขึ้นจากเมื่อก่อนเยอะขึ้นเริ่มได้รับความสนใจและเป็นที่นิยมมากกว่าเมื่อก่อน แต่น่าเสียดายที่ ฮันดง ไม่ได้เข้าร่วมโปรโมตในการคัมแบคครั้งนี้ด้วยอย่างน่าเสียดาย เนื่องจากได้เข้าร่วมรายการชื่อดังของประเทศจีน Youth With You 2 ซึ่งดรีมแคตเชอร์ก็ได้ทำการคัมแบคโปรโมตด้วยสมาชิกเพียง 6 คนเท่านั้น
ดรีมแคตเชอร์เข้าร่วมโปรเจ็ค Millenasia โดยมี Alexa IN2IT เข้าร่วมร้องเพลง Be the future เต้นและถ่ายทำ MV ด้วยกัน และเพลงนี้มีเนื้อหาเกี่ยวกับ Social distancing COVID19 เพลงได้ถูกปล่อยออกมาเมื่อวันที่ 30 เมษายน
 วันที่ 17 สิงหาคม ได้ออกมินิอัลบั้มที่ 5 Dystopia : Lose myself โดยมีเพลง BOCA เป็นเพลงโปรโมต เป็นแนวเพลงมูมบาทันร็อค และคัมแบคครั้งนี้โปรโมตด้วยสมาชิกเพียง 6 คน ฮันดง ก็ไม่ได้เข้าร่วมโปรโมตในการคัมแบคครั้งนี้ด้วยอีกเช่นเคย เพราะจำเป็นต้องกักตัวอยู่ที่ประเทศจีนหลังจากเข้าร่วมรายการ Youth With You 2 จบนั่นเอง
 วันที่ 19 ตุลาคม ดรีมแคตเชอร์ได้ถ่ายรูปร่วมกันอย่างพร้อมหน้าพร้อมตากัน 7 คน ต้อนรับการกลับประเทศเกาหลีใต้ของฮันดง หลังจากกักตัวอยู่ที่ประเทศจีนมาอย่างยาวนานหลายเดือน 
 วันที่ 20 ตุลาคม ฮันดงได้ปล่อยโซโล่แรกของตัวเอง เพลง FIRST LIGHT OF DAWN หรือ 曙光

พ.ศ. 2564 : Dystopia : Road to Utopia，Summer Holiday 

 พ.ศ. 2564 วันที่ 26 มกราคม ได้ออกมินิอัลบั้มที่ 6 Dystopia: Road to Utopia โดยมีเพลง Odd Eye" เป็นเพลงโปรโมต เป็นแนวเพลงนิวเมทัล คัมแบคครั้งนี้ได้รับกระแสการตอบรับที่ดีมากขึ้นมาก ฮันดง ได้เข้าร่วมการโปรโมทกับสมาชิกอีก 6 คน
 วันที่ 30 กรกฎาคม ได้ออกสเปเชียลมินิอัลบั้ม Summer Holiday โดยมีเพลง BEcause เป็นเพลงโปรโมต คัมแบคครั้งนี้ได้รับกระแสการตอบรับที่ดีมากขึ้นมาก ๆ สร้างความแปลกตาแปลกใจให้กับผู้คนนั้นเป็นอย่างมาก เนื่องจากเป็นฤดูร้อน ชื่ออัลบั้มและปกอัลบั้มนั้นแตกต่างไปจาก ความหมายของเพลงและ MV ที่ถ่ายอยู่สวนสนุกร้าง Yongma Land และ "BE" มาจากตัวอักษรฮันจา 悲 (bēi) แปลว่า ความเศร้า ความเสียใจ

สมาชิก

ผลงานเพลง

สตูดิโออัลบั้ม

อีพี

ซิงเกิลอัลบั้ม

ซิงเกิล

เชิงอรรถ

หมายเหตุ

อ้างอิง

แหล่งข้อมูลอื่น

  

กลุ่มดนตรีเคป็อป

กลุ่มดนตรีเคป็อป
นักร้องเพลงภาษาเกาหลี
กลุ่มดนตรีที่ก่อตั้งในปี พ.ศ. 2560
กลุ่มดนตรีจากโซล